[{"text_idx": "#000004", "text": "Du jarojn post la fino de sia puntempo, la aktivisto el Unuig\u0302intaj Arabaj Emirlandoj Osama al-Naj\u0302ar restas en malliberejo"}, {"text_idx": "#000005", "text": "Osama al-Najjar restas en malliberejo, kvankam li plenumis sian arestpunon antau\u0306 pli ol du jaroj. Foto de la tvitera konto de la aktivisto"}, {"text_idx": "#000007", "text": "La aktivisto Osama al-Naj\u0302ar restas sub kontrau\u0306leg\u0302a aresto, kvankam li plenumis sian trijaran arestpunon antau\u0306 pli ol du jaroj."}, {"text_idx": "#000008", "text": "Al-Naj\u0302ar estis arestita en marto 2014 pro afis\u0302oj [ar] denuncantaj la fakton, ke lia patro estis torturita en malliberejo, kaj pro postulado de liberigo de aliaj konscienc-malliberuloj en la Emirlandoj."}, {"text_idx": "#000009", "text": "La patro de Osama, Hussain Al-Naj\u0302ar, estas unu el la 94 emirlandaj aktivuloj, kiuj estis amase persekutitaj en 2013 pro postulo de politika reformo en la Emirlandoj; ili estis akuzitaj pri \u201catenco kontrau\u0306 s\u0302tatsekureco\u201d. Li nuntempe plenumas 11-jaran punon en malliberejo."}, {"text_idx": "#000010", "text": "En novembro 2014, la C\u0302ambro pri S\u0302tata Sekureco de la Federacia Supera Tribunalo, kies verdiktoj ne estas sen apelacio, kondamnis [en] Osama al tri jaroj en malliberejo lau\u0306 emirlanda leg\u0302o rilate ciferecan krimon pri kelkaj akuzoj, kiuj inkluzivas \u201cinstigi malamon\u201d kontrau\u0306 la s\u0302tato kaj \u201cfasoni kaj administri retejon [kun] satiraj kaj kalumniaj ideoj kaj informoj\u201d."}, {"text_idx": "#000011", "text": "Li devintus esti liberigita [en] la 17-an de marto 2017, sed lau\u0306 peto de publika akuzisto, la tribunalo konsideris lin \u201cminaco\u201d kontrau\u0306 nacia sekureco kaj plilongigis lian punon sen precizigi por kiom da tempo. Du jarojn poste, Osama restas malantau\u0306 la kradoj, sen scii ankorau\u0306 por kiom da tempo."}, {"text_idx": "#000012", "text": "En fres\u0302data deklaro, por celebri la finon de lia oficiala puno, la Internacia Kampanjo por Libereco en la Unuig\u0302intaj Arabaj Emirlandoj diris [en]:"}, {"text_idx": "#000015", "text": "Kvankam li ne estis deklarita kulpa pri terorista delikto, Osama estas tenata [en] en konsulta centro en malliberejo al-Razeen sub la s\u0302tata leg\u0302o pri terorismo. Emirlandaj au\u0306toritatoj asertas [en], ke la celo de tiu centro estas oferti gvidon al tiuj konsiderataj kiel \u201cminaco kontrau\u0306 la s\u0302tato\u201d. Tamen homrajtaj grupoj diras [en], ke la au\u0306toritatoj uzas kontrau\u0306-terorisman lukton kaj tiujn tiel nomatajn konsultajn centrojn kiel pretekston por nedifinite longigi la areston de la malliberuloj de konscienco."}, {"text_idx": "#000017", "text": "Mezoriento kaj NordafrikoUnuig\u0302intaj Arabaj Emirlandoj"}, {"text_idx": "#000019", "text": "Kiel tiu c\u0302i tunizia insulo kunigis islamanojn kaj judojn"}, {"text_idx": "#000020", "text": "La hig\u0302abo c\u0302e televido en Alg\u0302erio: Fino de c\u0302io franca"}, {"text_idx": "#000022", "text": "Juna kuiristo en Bakuo transformis sian apartamenton en restoracion"}, {"text_idx": "#000024", "text": "Meksika kolektivo kiu piratas librojn por kundividi kulturon alfrontas blokadojn"}]